Liutauras Ulevičius
Šeši lietuviai – šeši Nobelio premijos laureatai
Perskaitę straipsnio pavadinimą, turėtumėte bent jau nustebti. Daugeliui mūsų dar mokykloje buvo teigiama, kad Nobelio premija – nepasiekiama svajonė. O kad ją gautų lietuvis.. Praėjusių metų vasarą draugų būryje kažkieno mestelta tezė apie šešis Nobelio premijos laureatus, kilusius iš Lietuvos, pradėjo įtemptą ginčą. Šiame tekste pateiksiu vienos iš besiginčijusių pusių argumentus, kurie leidžia apie Nobelio pramiją svajoti ir mūsų laikmečiu nedidelės tautos atstovams.
Verta priminti, kad Nobelio premija – tai prestižinis pasaulinio lygio apdovanojimas, kurį penkiose srityse (literatūra, fiziologija/medicina, chemija, fizika, taikos vystymas) kasmet skiria Švedijos mokslų akademija. Pirmą kartą Nobelio premijos įteiktos ??? metais, kai, vykdant pramonės magnato Alfredo??? Nobelio testamentą, jo turtas buvo atitinkamai valdomas, premijoms skiriant nurodytą lėšų sumą. Per daugiau nei šimtmetį, įskaitant paskutiniąsias 2004 metų premijas, jas yra gavę apie ??? asmenų. Tarp garsiausių galima paminėti tokius kaip fiziką Alfredą Einšteiną, chemikę Mariją Kiuri (???), mediką ???, rašytoją Ernestą Hemingvėjų, politiką Michailą Gorbačiovą už taikos plėtrą.
Ką pripažinti lietuviais?

Į šį klausimą skirtingus atsakimus duotų ne tik Lietuvos Respublikos pilietybės įstatymo rengėjai, tačiau ir skirtingų laikmečių atstovai. Pavyzdžiui, iki nacionalinių valstybių susikūrimo (t.y. XVIII-XIX amžių) „lietuviams“ turėtume priskirti visus tuometinės LDK gyventojus, šio kriterijaus niekaip nesiedami su etninėmis grupėmis. Dėl to ir žydas, ir gudas (šiuolaikinis baltarusis), ir rusėnas (šiuolaikinis ukrainas ar net rusas) galėjo būti laikomi lietuviais. 
Abiejų Tautų Respublikos (Žečpospolitos) padalijimai lėmė, jog Lietuvai negalėjo virsti šiuolaikine tautine valstybe, todėl dabartinę „lietuviškumo“ sampratą sukūrė autoritarinis tarpukario Lietuvos režimas. Neatsitiktinai Prezidentas Antanas Smetona nuolat rėmė Vytauto Didžiojo romantinį įvaizdį. Būtent toks su šovinistinėmis idėjos besiribojantis savo etninės grupės iškėlimas leido sukurti tą bet kokioms išorinėms jėgoms priešišką režimą.
Dabartinėje teisinėje terminijoje „tautybės“ sąvoka nebetenka ankstesnės savo reikšmės ir užleidžia vietą „pilietybei“. Būtent šis požymis nurodo, su kokia valstybe save sieja konkretus asmuo. Tuo metu „tautybė“ lieka asmeninio kultūrinio ryšio su tam tikra etnine grupe požymis. Nors dažnai šios dvi kategorijos susijusios, tačiau pasauliui vis labiau globalėjant jų bendrumas nuolatos mažėja.
Kaip minėjau, šio straipsnio tikslas – tai pagrįsti teiginį, jog ir lietuviai gali pasiekti ir itin didelių laimėjimų. Griežtai traktuojant „tautybės“ sąvoką ir ją siejant tik su etnine grupe iškelto tikslo nepavyktų pasiekti, todėl darau prielaidą, jog „tautybė“ – tai ne tik etninė priklausomybė, ypač tai svarbu LDK virsmo Lietuvos Respublikos fone, kur šiuolaikinės tautinės valstybės formavimosi ir vystymosi praktiškai nebuvo. Todėl, akcentuodami LDK tradicijų tęstinumą, turėtume sutikti ir su senosios „tautybės“ sąvokos tęstinumu.
Nuo 1980-ųjų iki 2002-ųjų
Pirmąją Nobelio premiją lietuviai iškovojo, kai 1980 metais ji buvo skirta Česlovui Milošui. Po poros metų už chemijos mokslo pasiekimus apdovanotas Želvoje gimęs Aronas Kliugas. Tais pačiais 1991-aisiais, kai Lietuva atkūrė nepriklausomybę, antrąją „lietuviškąją“ literatūros Nobelio premiją gavo Nadina Gordimer už apartheido skaldymą plunksnos jėga. 1996 metais lietuviškų emigrantų anūkas Deividas Ly gavo 1/3 Nobelio premijos fizikos už fizikos tyrinėjimus. 1998-aisiais Gertrūda Elion tapo nauju feminizmo sėkmės įrodymu, kai vyriškoje medicininių tyrinėjimų srityje gavo aukščiausią apdovanojimą. Už tuos pačius fiziologijos/medicinos tyrimus 2002 metais buvo skirta ir šeštajam lietuviui – Sidnėjui Brėneriui ???ar 1/3???.
Žydų proto „nutekėjimas“
Paradoksalu, tačiau būtent šis trumpas šešių žmonių sąrašas atskleidžia pagrindinę carinės Rusijos aneksijos žalą – tai aktyviausio ir daugiausia intelektualinių išteklių turinčių lietuvių sluoksnio emigracija. Penki lietuviai – Nobelio premijos laureatai – turi būtent žydiškas lietuviškas šaknis.
Net ir šiandienos masteliais Aroną Kliugą, 1926 metais gimusį dabartinio Ukmergės rajono Želvos apylinkėse, galima būtų lengvai „apiforminti“ Lietuvos Respublikos piliečiu. Sunkiau sektųsi su Deividu Ly, kurio tik pora senelių XIX amžiaus pabaigoje persikėlė į JAV. 
Latvija gali didžiuoti, kad pora „lietuviškų“ Nobelio premijos laureatų susiję ir su ja. Nadinos Gordimer tėtis buvo žydų kilmės laikrodininkas, į Pietų Afrikos Respubliką persikėlęs iš Lietuvos-Latvijos pasienio. Tuo tarpu Sidėjaus Brėnesio tėtis tą pačią Pietų Afrikos Respubliką pasiekė iš Lietuvos persikėlęs 1910 metais, o mama – iš Latvijos 1922-aisiais.
Gertrūdą Elion su Lietuva sieja panašus ryšys. Jei tėtis į JAV iš dabartinės Lietuvos teritorijos emigravo vos 12 metų, tai mama savo šaknis pasakojo esant tuometinėje Lenkijoje. Premijos įteikimo metu tai buvo Tarybų Sąjunga, o dabar – Baltarusijos teritorija, kuri neabejotinai buvo senosios LDK dalimi.
Vienintelį Česlovą Milošą galima laikyti „grynakrauju“ lietuviu. 1911 metais Šatriniuose, dabartiniame Kėdainių rajone gimęs „lietuviškas lenkas“ teigė nuo gimimo buvęs lenku – tokia buvo giminės, per daugelį amžių perėmusią lenkų kultūrą, tradicija, todėl studijos Vilniaus universitete buvo trokštamos ir nekėlė jokių neigiamų emocijų.
Skirtingi darbai ir panašūs idealai
Chemija, fiziologija ir medicina turi daug bendrų sričių, tačiau dar daugiau panašumų vienas į kitą turėtų Sidnėjus Brėneris ir Aronas Kliugas. Abu savo sąmoningą gyvenimą pradėjo Pietų Afrikos Respublikoje besibaigiant trečiam XX amžiaus dešimtmečiui. Nors Aronas gyveno šiek tiek didesniame miestelyje (Durbane) nei Sidnėjaus Džermistonas, tačiau abu juos vadino „ramiomis ir vaikų vystymuisi puikiai tinkančiomis“ vietomis. Mūsų laikmečiui itin vertinga abiejų mokslininkų patirtis nuolat ieškant naujų sričių, kartais keičiant ne tik tyrinėjimų sritį, bet net ir mokslo šaką. Todėl neatsitiktinai chemikas Aronas premiją gavo už kristalografinės elektroninės mikroskopijos vystymą ir atskirų biologijai svarbių struktūrų tyrimus, o Sidnėjaus tyrimai ribojosi ne tik fizikos-chemijos, bet ir botanikos, zoologijos mokslais.
Puikus žydiško užsispyrimo pavyzdys – Gertrūda Elion. Save apibūdinanti kaip nežmoniškai mokslui alkaną žmogų, Visuomenės nuostatų prieš mokslo moteris jai teko su kaupu – puikiai baigusi studijas ji ilgokai nerado darbo tuometinėse laboratorijose. Ir tik užsisyrimas bei pasišventimas savo sričiai jai padėjo iškovoti tik penktą moteriai skirtą medicinos Nobelio premiją, kuri kartu – tik devintoji moters premija tiksliųjų mokslų srityje. Šokiruoja, kad laureatė visa tai pasiekė neturėdama mokslų daktarės laipsnio. Kita vertus, Gertrūda prisimena: „Tarp imigrantų žydų vienintelis kelias į sėkmę buvo mokslas, todėl visi jie siekė, kad vaikai gautų deramą išsilavinimą. Tai žydiška tradicija. Asmuo, kurį labiausiai gerbei, buvo tas, kuris buvo labiausiai išsimokslinęs. O dėl to, kad buvau pirmagimė, mėgau mokyklą, man joje sekėsi, buvo savaime suprantama, jog turiu tęsti mokslus. Niekas net nepagalvojo, kad galėčiau neiti į koledžą.“
Fiziko Deivido Ly mintis geriausiai perteikia jo kalbos, pasakytos iškilmingos vakarienės metu, dalis: „Mes gyvename amžiuje, kai visi džiaugiamės mokslo ir technologijų nauda. Mes nesąmoningai įjungiame televizorius ir kompiuterius, užmiršdami apie jų viduje glūdinčią sudėtingą elektroniką, kurios pagrindas – tranzistorius. Mes naudojamės medicinos mokslo pasiekimais, sukurtais DNR atradimo, rentgeno spindulių ir magnetinio rezonanso pagrindu. Visi šie ir kiti esminiai modernaus gyvenimo elementai kurti naudojant atradimus, įvertintus Nobelio premija. Fundamentiniai mokslai suteikia ilgalaikę naudą mums ir mūsų gležnai planetai, todėl turėtų būti vystomi visose pasaulio visuomenėse. Kai žymus britų fiziko Michaelio Faradėjaus tuometinis premjeras Gladstounas paklausė, kam bus naudingi šio tyrimai elektros ir magnetizmo srityse, tas atsakęs: „Vieną diena, pone, jūs tai apmokestinsite“.“
Literatų maištas
Tiek Nadina Gordimer, tiek Česlovas Milošas savo darbuose tyliai protestavo prieš XX amžiaus klaidas savo visuomenėse. Nadinai teko sunki dalia savo kūrybinėmis galiomis pateikti apartheido ideologijos trūkumus, tuo tarpu Česlovas Milošas teisinasi tiesiog negalėjęs laikyti viduje to, ką patyrė stebėdamas nacizmo siautėjimą.
Kaip teigia Nadinos Gordimer biografai, rašytoja, vieniša ir auginama motinos, rašė nuo ankstyvo amžiaus – pirmieji jos kūriniai buvo išspausdinti, kai jai tebuvo vos 15 metų. Rašytojo užduotis – perkelti potyrius, įsikūnyti kitų žmonių būtyje, ar tai būti baltieji, ar juodaodžiai, vyrai ar moterys. Literatūra ir suteikia vertę, kai atsiranda įtampa tarp to „persikūnyto“ pojūčio ir stebėjimo „iš šalies“. Penkiasdešimt metų būdama apartheido „Geigerio skaitikliu“ Nadina nagrinėjo kelią nuo pasyvumo iki veiksmų, draudžiamas draugystes, cenzūruojamą dvasią ir pogrindžio tinklus. Ji naudojosi ta iš dalies laisva (kiek tai buvo leidžiama) kūrybine minties laisve, koks gyvenimas galėtų būti be apartheido. Persikūnydama įvairiausiose situacijose rašytoja tarsi kartojo tai, ką buvo patyrusi pati: augo anglakalbe afrikiečių angliakasių miestelyje, buvo žydų mergaite katalikiškos bendruomenės mokykloje ir kartu mokėsi iš mamos namuose.
Česlovas Milošas – tai save paskutiniu sulenkėjusios Lietuvos diduomenės atstovu besivadinęs šlėktų palikuonis. Diskusiją apie poeto tautybę nuo praėjusių metų rudens jau tęsime būtuoju laiku. Tačiau pasauliui daug svaresnis jo indėlis, perteikiant genocido baisumų nešamus jausmus. Poetas savo sveikinamoje premijos įteikimo kalboje sakė: „Gera gimti tokioje mažoje šalyje, kur Gamta yra žmogiško dydžio, kur įvairios kalbos ir religijos sugyvena amžiais. Aš kalbu apie Lietuvą, mitų ir poezijos šalį. <...> Poetas, užaugęs tokiame pasaulyje turėtų realybės ieškoti mąstydamas. Patriarchalinis įsakymas turėtų būti jam švelnus kaip varpų gausmas, izoliavimas nuo spaudimo ir nuolatinių aplinkos trukdžių. <...> Tačiau staiga visa tai paneigia Istorijos demoniški veiksmai, kurie vykdo kraugeriškų Dievybių norus. Žemė, kurią poetas matė iš paukščio skrydžio, šaukia iš nevilties ir neleidžia savęs stebėti iš toli. Atsiranda neišsprendžiama priešprieša, baisi, nesuteikianti ramybės nei dieną, nei naktį <...> Ką galvoja vienas iš poetų, parašęs keletą eilėraščių kaip to atminimą ar liudijimą? Jis galvoja, kad jie gimė iš skausmingos priešpriešos, kad būtų rinkęsis ją išspręsti net ir palikdamas eilėraščius neparašytus.“
Belaukiant Nobelio taikos premijos
Lietuva pasižymi kraštutinumais. Vienok, džiaugiamės LDK laikų tolerantiškumu, kitą kartą pašiepiam žydus, baltarusius ar latvius. Galiausiai net pasaulinių asmenybių, iš Lietuvos kilusių, nebepripažįstame savomis. Tik taip būtų galima aiškinti dėmesio stoką net šešiems Nobelio premijos laureatams. Garsiausią iš jų – Česlovą Milošą – bent kiek plačiau prisiminėme tik po jo mirties. Dalindami garbės miestiečių, daktarų vardus ar kabindami valstybinius apdovanojimus, pamirštame eilinius savo Tėvynės sūnus, užjūriuose tampačius pranašais. Kartu – tai dar vienas paskatinimas peržiūrėti šiandieną pasirinktas vertybes.

Gertrūda Bel Elion (Gertaude Belle Ellion) 
[image: image3.png]



[image: image4.png]



Nadin Gordimer (Nadine Gordimer) – 
[image: image5.png]



[image: image6.png]



Aronas Kliugas (Aaron Klug)  

